open-index/open-wikipedia-markdown huggingface dataset:
Ladushkin

**Ladushkin** (ruscha Ladúshkin; nemischa Ludwigsort; litva Liudvigsortas; polyakcha. Ludwinów) – Rossiyaning Kaliningrad viloyatidagi shaharcha. OKATO kodi – 27203505. Kaliningrad va Polsha chegarasi oʻrtasida joylashgan. Aholi soni: 3,787 kishi (2010-yilgi aholini roʻyxatga olish maʼlumotlariga koʻra); 3,796 kishi (2002-yil aholini roʻyxatga olish maʼlumotlariga koʻra); 3,108 kishi (1989-yil aholini roʻyxatga olish maʼlumotlariga koʻra).

## Tarixi

U 1314-yilda tashkil etilgan ushbu aholi yashash punkti dastlab Ludvigsort deb atalgan. Vistula lagunasi qirgʻoqlari va Tevton ritsarlari tomonidan qurilgan oʻrta asrlardagi Balga qal’asi xarobalari yaqinida joylashgan. 1454-yilda qirol Kasimir IV Yagellon anti-tevtonik Prussiya konfederatsiyasining iltimosiga koʻra, mintaqani Polsha Qirolligi tarkibiga kiritgan. Keyingi 13 yillik urushdan (1454–1466) soʻng, aholi punkti 1525-yilgacha Tevton ritsarlari, keyinroq esa dunyoviy Prussiya gersogligi qoʻmondonligi sifatida Polshaning bir qismi boʻlgan. 18-asrdan boshlab Prussiya qirolligi tarkibiga kirgan, 1871-yildan esa Germaniya tarkibiga kirgan, maʼmuriy jihatdan Sharqiy Prussiya provinsiyasida joylashgan.

Ikkinchi jahon urushidan keyin shahar Rossiya Sovet Federativ Sotsialistik Respublikasiga oʻtkazilgandan soʻng, u 1946-yilda bir yil oldin Sharqiy Prussiya hujumi paytida yaqin joyda halok boʻlgan Qizil Armiya askari Ivan Ladushkin (:ru:Ладушкин, Иван Мартынович) sharafiga Ladushkin deb oʻzgartirilgan.

## Administrativ va munitsipal statusi

Maʼmuriy boʻlinishlar doirasida u ikkita qishloq aholi punkti bilan birga viloyat ahamiyatidagi shahar Ladushkin – tumanlarga teng maqomga ega maʼmuriy birlik sifatida kiritilgan. Viloyat ahamiyatiga ega Ladushkin shahri munitsipal bo'linma sifatida Ladushkinskiy shahar okrugi tarkibiga kiritilgan.

## Manbalar
Petacas

**Petacas** (), – Kolumbiyaning gʻarbidagi Cauca va Narino viloyatlarida joylashgan vulqon.

Vulqonning yaqinida Kolumbiyaning Doña Juana vulqoni joylashgan. Ikkala vulqon ham gʻarbda El Tablón qoyasi va sharqda San Jerónimo qoyasi orasida shakllangan.
## Yana qarang
* Vulqonlar
* Tinch okeani olovli halqasi


## Manbalar
Mellum

**Mellum** – Vangeroogening janubiy-sharqida, Horumersiel va Schillig aholi punktlaridan tashqarida joylashgan va shu bilan birgalikda hech kim yashamaydigan orol.
Mellum orolining dastlabki shakllanishi sobiq Butjadingen yarim oroli orqali XIX asrning oxirida vujudga kelgan. Mellum oroli Jade va Veser daryolarini Vadden dengizidan ajratadi. Mellum oroli asosan qumtepalar va botqoqlardan iborat. Dengiz oqimlari va shamollarning taʼsiri tufayli 2006-yilda taxminan 750 gektar (1853 akr) maydonga ega boʻlgan Mellum orolning shakli va holatini oʻzgaradi.

Bundan tashqari Mellum oroli Quyi Saksoniyadagi Vadden dengizi milliy bogʻi va tabiatni muhofaza qilish zonasining yovvoyi qushlar uchun muhim koʻpayish va oziqlanish joyi boʻlgan bir qismidir. Mellum orolidan bugungi kunda yoz oylarida faqat yovvoyi tabiatni kuzatish va ilmiy tadqiqot maqsadlarida foydalaniladi.

## Manbalar
Gvardeyskiy (Kaliningrad)

**Gvardeyskiy tumani** – Rossiyaning Kaliningrad viloyatidagi maʼmuriy-hududiy birlik (maʼmuriy tuman). Mahalliy oʻzini oʻzi boshqarishni tashkil etish doirasida 2022-yil 1-yanvargacha u Gvardeyskiy shahar okrugiga, 2022-yil 1-yanvardan esa Gvardeyskiy mutisipal okrugiga toʻgʻri keladi. Maʼmuriy markazi – Gvardeysk shahri.
## Geografiyasi
Gvardeyskiy tumani viloyatning markaziy qismida joylashgan. Tuman maydoni 783 km² boʻlib, shundan 45 ming gektar qishloq xoʻjaligi yerlari, shu jumladan, 21,3 ming gektar yerni ekin maydonlari tashkil qiladi.
## Aholi
Tuman aholisi 2021-yilga koʻra 29 797 kishini tashkil qiladi.
### Urbanizatsiya
Tuman aholisining 14 mingga yaqini shahar sharoitida yashaydi.
## Tarixi
Zamonaviy Gvardeyskiy munitsipal okrugi qadimgi Prussiyaning uchta tarixiy mintaqasi hududida joylashgan: Sambiya (Pregolya va Deyma daryolari orasidagi tumanning bir qismi), Natangia (Pregolya va Lava daryolari orasidagi tumanning bir qismi) va Nadrovia (tumanning sharqiy qismi Pregolyaning ikkala qirgʻogʻida, oʻng qirgʻogʻida Deyma boʻylab va chap qirgʻoqda Lava tepasida joylashgan).

Tuman 1946-yil 7-aprelda Königsberg viloyatining bir qismi Tapiau sifatida tashkil etilgan. Hudud Velau okrugi tomonidan urushdan oldin bosib olingan, markazi Velau shahrida joylashgan hududga toʻgʻri keladi. 1946-yil 7-sentyabrda u Kaliningrad viloyatining Gvardeyskiy tumani deb oʻzgartirildi. 1959-yil 27-aprelda tugatilgan Kaliningrad viloyati hududining bir qismi unga qoʻshildi. 2005-yil 24-fevralda Kaliningrad viloyatining 502-sonli qonuniga koʻra Gvardeyskiy tumanining munitsipal tuzilmasiga shahar okrugi (Gvardeyskiy shahar okrugi) maqomi berildi. Kaliningrad viloyatining 2014-yil 10-iyundagi 319-sonli qonuni bilan Gvardeyskiy shahar posyolkasi, Znamenskiy, Zorinskiy, Ozerkovskiy va Slavinskiy qishloq posyolkalari yangi tashkil etilgan munitsipalitetga birlashtirib Gvardeyskiy shahar okrugiga aylantirildi. 2022-yilda shahar okrugi munitsipal okrugga aylantirildi.
## Tarkibi
2014-yilgacha munitsipalitet okrugi 1 ta shahar va 4 ta qishloq aholi punktlaridan iborat edi:
* mintaqaviy ahamiyatga ega Gvardeyskiy shahri;
* Znamenskiy qishloq okrugi;
* Zorinskiyiy qishloq okrugi;
* Ozerkovskiy qishloq okrugi;
* Slavinskiy qishloq okrugi.
## Iqtisodiyot
### Sanoat
Viloyatda faoliyat yuritayotgan yirik va oʻrta sanoat korxonalari qatoriga un, non zavodi, margarin zavodi, goʻsht kombinati kiradi. Soʻnggi yillarda tumanda bir qancha yogʻochni qayta ishlash korxonalari, boshoqli don yetishtirish, qoʻziqorin yetishtirish, baliqni qayta ishlash, marmelad ishlab chiqarish korxonalari ish boshladi.
### Qishloq xoʻjaligi
Qishloq xoʻjaligi mahsulotlari yetishtirishda eng katta ulush shaxsiy xoʻjaliklarga (68%) va fermer xoʻjaliklariga (13%) toʻgʻri keladi, qishloq xoʻjaligi korxonalarining ulushi 19% ni tashkil etadi. Hammasi boʻlib agrosanoat majmuasi tarkibiga 5 ta qishloq xoʻjaligi va 5 ta qayta ishlash korxonasi kiradi. Tumanda 362 ta dehqon (fermer) va 285 ta shaxsiy yordamchi xoʻjalik, shuningdek, veterinariya xizmati muassasasi, davlat urugʻchilik inspeksiyasi mavjud.
## Manbalar
Vladimir Alimov

**Vladimir Rishadovich Alimov** (. 1957-yil 6-dekabr, Karaidel, Karaidel viloyati, Boshqird Avtonom Sovet Sotsialistik Respublikasi) sovet va rus uchuvchisi, polkovnik, Rossiya Federatsiyasi Qahramoni.

### Tarjimai holi
Vladimir 1975-yilda Sovet Armiyasi safiga chaqirilgan. 1979-yilda Saratov oliy harbiy aviatsiya uchuvchilar maktabini tamomlagan. 1986-yilda Chernobil AESdagi avariya oqibatlarini bartaraf etishda ishtirok etdi. Nurlanish dozasini koʻp miqdorda qabul qilganiga qaramay, armiya aviatsiyasida faol uchuvchi boʻlib qoldi. Vladimir Rishadovich toʻrt ming soatdan koʻproq parvoz qilgan va ikki yuzta parashyutdan sakragan. Yugoslaviya va Angolaga tashrif buyurishi hamda Chechenistondagi ikkala urushda qatnashishi kerak edi. Birinchi chechen yurishi paytida mayor Alimov „Jasorat“ ordeni bilan taqdirlangan. Basayevchilar uchuvchini „Chorniy plash“ deb atashgan va uning boshini 10 mingga baholadilar. Vladimir Rishadovich nafaqat birinchi darajali uchuvchi va zoʻr mutaxassis, balki yaxshi murabbiy hamdir. U Chechenistonda yosh aviator mutaxassislarni tayyorlagan.

### 1999-yil 13-dekabrdagi harakatlar
1999-yil 13-dekabrda Argun darasida jangarilar 368-hujum aviatsiya polki komandiri, Rossiya Federatsiyasi Qahramoni, polkovnik Sergey Borisyukning Su-25 hujumchi samolyotini portativ zenit-raketa majmualari bilan urib tushirishdi. Mayor Alimov urib tushirilgan Su-25 hujumchi samolyotini qidiruv-qutqaruv operatsiyasini boshqargan. Qidiruv guruhi bir nechta Mi-8 vertolyotlaridan iborat boʻlib, ularning har biri oʻn beshga yaqin parashutchini olib yurgan. Amaliyot davomida guruh jangarilar tomonidan pistirmaga uchragan shu sababli mashinalardan biri urilgan va favqulodda qoʻngan. Vladimir Alimov kuchli otishma ostida oʻz safdoshlariga yordamga bordi. Uning vertolyoti jiddiy shikastlangani va yukning ogʻirligiga qaramay, desantlarini jang maydonidan olib chiqishga muvaffaq boʻldi. Bazaga yetib kelganidan soʻng, Alimovning vertolyoti taʼmirdan chiqarildi. Ushbu maxsus operatsiya davomida katta leytenant Dmitriy Elistratov, mayor Andrey Sovgirenko va kapitan Aleksandr Ivanov ham oʻzlarining jasoratlarini koʻrsatdilar va ularning har biri keyinchalik Rossiya Federatsiyasi Qahramoni unvoniga sazovor boʻldi.

## Manbalar
Hande Ataizi

**Ayşe Hande Ataizi**(1973-yilda 2-sentyabr tugʻilgan) – Turk aktrisasi.
## Hayoti
Hande Ataizi Yıldız Kenter'sning Kenter teatrida professional aktyorlik faoliyatini boshladi. 1996-yilda Irfan Tözümning *[[Mum Kokulu Kadınlar]]* (Sham hidli ayollar) filmidagi ijrosi uchun eng yaxshi ayol roli naminatsiyasi uchun Oltin apelsin mukofotini qoʻlga kiritgan.
2012-yilda Bloomberg Turkey yangiliklar xizmati byurosi boshligʻiga bilan turmush qoʻradi. U Jem Davran bilan „Ruhsar“ fantastik komediya serialida va „Kahpe Bizans“ komediya filmilarida birga rol ijro etgan.
## Filmografiya

## Havolalar
* 
## Manbalar
Sharafuddin Roqimiy

**Sharafuddin Roqimiy** – (?-1702) – adabiyotshunos va tarixnavis. Buxoro xoni ashtarxoniy Subxonqulixon davrida Aʼlami Kalon lavozimida faoliyat koʻrsatgan. U asli andijonlik boʻlib, XVII asrning oxiri – XVIII asrning birinchi choragida yashab ijod etgan. Rozen va Aleksandr Semyonov va Akademik Boʻriboy Ahmedovning oʻz tadqiqotlarida Sharafuddin Roqimiy toʻgʻrisida maʼlumotlar keltirilshgan. Uning otasi Nuriddin ekanligi boʻlib, aholi orasida oxun mulla Farhod nomi bilan mashhur boʻlgan.
Uning bolaligi Shohruxiyada oʻtgan. Sharafuddin Roqimiy dastlab maktabda, keyinchalik esa madrasada tahsil oladi. U sheʼriy sanʼatda alohida oʻringa ega boʻlib, Roqimiy taxallusi bilan ijod qilgan. Roqimiyning yagona tarixiy asari „Tarixi tomm“ boʻlib, Xuroson, Oʻrta Osiyo, Hindiston, Eron mintaqalarida yashagan 200 dan ortiq mashoyix va shoirlar, ulamolar, davlat arboblari, hukmdorlar haqida batafsil maʼlumotlar keltirilgan. Asarda oʻsha davrda shoirlar tomonidan bitilgan sheʼrlar jamlangan.
„Tarixi tomm“ „Tarixi kasira“, „Tarixi Mir Said Sharif Roqim“ „Tarixi Roqim“ kabi nomlar bilan ham mashhur. Asarda mamlakatda bunyod etilgan binolar, toqlar, masjid va madrasalar haqida ham maʼlumot uchratish mumkin. Sharafiddin Roqimning „Tarixi tomm“ asarida Amir Temur va temuriylar, shayboniylar, Ashtarxoniylar davrida yashagan hukmdor va allomalar, ularning hayoti va faoliyati, ulkan bunyodkorlik ishlari haqida tarixiy faktlar mavjud. „Tarixi tomm“ asarining qoʻlyozma nusxalaridan biri Mehrojiddin Amonovning shaxsiy kutubxonasida saqlanadi. Ushbu nusxa boshqalariga qaraganda toʻliq boʻlib, 310 betdan iborat. Asarning birinchi va ikkinchi betlarida asar nomi „Tarixi tomm“, „Tarixi kasira“, muallifi esa Roqim deb koʻrsatilgan.

## Manbalar

## Adabiyotlar

* 

## Havolalar
*
Hermes (raketa)

**Hermes** () Rossiyaning KBP konstruktorlik byurosi tomonidan ishlab chiqilgan boshqariladigan raketadir.

Hermes raketasi havodan, quruqlikdan yoki dengizdan ishga tushirilishi mumkin.

## Rivojlanishi
KBP konstruktorlik byurosi tomonidan Hermesni ishlab chiqish 1990-yillarda boshlangan. Raketa Pantsir raketa tizimi tomonidan ishlatiladigan 57E6 ga juda oʻxshaydi va bu, ehtimol, ushbu modelning modernizatsiya qilingan turidir. Hermes-A varianti 2003-yilda sinovdan oʻtkazilgan. Hermesning seriyali ishlab chiqarilishi 2011—2012-yillarda boshlanishi kerak edi, ammo bu amalga oshmadi, chunki rivojlanish jarayoni bir necha yil davomida toʻxtatilgan edi. 2016-yilda Hermes raketasi Suriyada jonli sharoitda sinovdan oʻtkazilishi eʼlon qilingan. Biroq, bu haqiqatan ham sodir boʻlganligini hech qanday isbotlar yoʻq. Ammo 2010-yillarning oxirida Rossiya harbiylarining Suriyadagi fuqarolar urushiga aralashuvi tajribasidan soʻng, yuqori aniqlikdagi qurollarga ehtiyoj borligini koʻrsatganidan soʻng, bir qator eʼlonlar raketaga boʻlgan qiziqishning qaytadan paydo boʻlganini koʻrsatdi.

## Tavsifi
Hermes tizimi yuqori quvvatli kuchaytirgichga ega koʻp bosqichli raketaga ega. Hermes turli xil nishonlarni, jumladan zirhli transport vositalarini, har xil turdagi istehkomlarni, kichik dengiz yuzasidagi nishonlarni, artilleriya pozitsiyalarini, sekin uchadigan havo nishonlarini va boshqalarni nishonga olish uchun moʻljallangan. Hermes 100 km gacha boʻlgan nishonlarni yoʻq qilishga moʻljallangan.

## Yana qarang

* Nimrod
* Sosna-R
* Pantsir raketa tizimi
* Pantsir-M

## Manbalar
Maldon

**Maldon** – Angliyaning Essex shahridagi mahalliy hukumat okrugi. Tuman, shuningdek, Burnham-on-Krouch shahri va koʻplab qishloqlarni, jumladan, Heybridge, Wickham Bishops, Southminster, Tolleshunt D'Arcy va Tollesburyni oʻz ichiga oladi. Tuman janubdagi Dengi yarim orolini, shuningdek, Blackwater estuariyasining shimolidagi Thurstable Yuz hududini qamrab oladi, umumiy maydoni 358,78.&nbsp;km.

Odamlarning aksariyati kichik qishloqlarda yashaydi.

## Tarixi
Tuman 1974-yil 1-aprelda 1972-yildagi „Mahalliy boshqaruv toʻgʻrisida“gi qonunga binoan tashkil etilgan boʻlib, bir vaqtning oʻzida tugatilgan uchta sobiq tuman hududini qamrab olgan:

* Burnham-on-Kruch
* Maldon
* Maldon qishloq okrugi

## Boshqaruv
Maldon tumani – bu metropolitan boʻlmagan tuman boʻlib, Maldon tuman kengashi mahalliy hokimiyatning uch bosqichli tuzilmasining oʻrta qatlamini tashkil qiladi.

### Siyosiy nazorat
Kengash 2020-yildan beri umumiy nazorat ostida emas.

Maldon tuman Kengashiga birinchi saylov 1973-yilda boʻlib oʻtgan. 1974-yildan beri kengashning siyosiy nazorati quyidagicha edi:

### Binolar
Kengash Maldondagi Princes Roaddagi Kengash idoralarida joylashgan. Dastlabki bino avvallari „The Retreat“ nomli bolalar uyi boʻlgan. 1939-yilda Maldon qishloq tuman kengashi tomonidan 4500 funt sterlingga sotib olingan. 1980-yillarda asl binoning shimoli va janubiga katta kengaytmalar qoʻshilgan.

### Saylovlar

2003-yildagi oʻzgarishlardan beri kengash tarkibiga 17 ta palatadan saylangan 31 nafar maslahatchi kirdi. Saylovlar har toʻrt yilda bir marta oʻtkaziladi.

Hudud Maldon parlament saylov okrugiga kiradi.

## Tarixi
Maldon shimolidagi Elms fermasida aholi punktidan topilgan ashyolar 3500 yil oldin oʻrta bronza davriga tegishli. Miloddan avvalgi 500-yillardan boshlab Crouch va Blackwaterning qizil tepaliklari tuz ishlab chiqarishda doimiy va keng koʻlamli faoliyat boʻlganligini koʻrsatadi.

Temir davrida, miloddan avvalgi 100-yillarda, Blackwater va Chelmer daryolarining tutashgan joyidagi botqoqliklar orasida joylashgan port mavjud edi. Bu turar-joy mintaqaviy diniy ahamiyatga ega boʻlgan boʻlishi mumkin va u Yevropa bilan hashamatli tovarlarni savdo qilganligi haqida dalillar mavjud.

Mashhur Maldon jangi 991-yil 10-avgustda Blackwater daryosi boʻyida, tayyor boʻlmagan Æthelred hukmronligi davrida boʻlib oʻtgan

## Manbalar

## Havolalar
* Maldon District Council
* Burnham-on-Crouch Lifeboat 
* Burnham-on-Crouch Weather Station
* Live Weather from Burnham-on-Crouch
* Christian Outreach Centre Heybridge and Maldon - a church meeting in Maldon
*Maldon Town Council
Kildallan (Westmeath)

**Kildallan** (irland tilidan olingan boʻlib, Cill Dalláin, yaʼniy „Dallán Forgaill cherkovi“ degan maʼnoni bildiradi) – Irlandiyada Westmeathokrugi Moygoish baronidagi Templeoran fuqarolik cherkovida joylashgan shaharchalardan biri hisoblanadi. 

## Geografiyasi
Kildallan shimolda Sonna Demesne va Shimoliy Kildallan shaharchalari bilan, gʻarbda Cartron shaharchasi, janubda esa Gaddrystown shaharchasi bilan, sharqda Parcellstown va Slane Beg shaharchalari bilan chegaralangan. Ushbu mintaqadagi 356 futga yetadigan *Kildallan tepaligi*, *Qirollik kanali*, *plantatsiya*, *kichik oqimlar* va *hovuzlar* asosiy geografik xususiyatlaridan hisoblanadi. Kildallan shaharchasi R393 yoʻli (Irlandiya), L5805 mahalliy yoʻli va kichik yoʻllar orqali oʻtadi. Shaharning yer maydoni umumiy 225 gektarni oʻz ichiga oladi.

## Etimologiyasi
1655-yili Down Survey xaritasida shaharchaning nomi *Killdolan* va *Killdelan* deb yozilgan boʻlib, egasi Ser Oliver Tuite ekanligi aytilgan. Shimoliy Kildallan oʻsha paytlarda alohida shaharcha boʻlmay, Kildallanning bir qismini tashkil etgan. U 1836-yili *Ordnance tadqiqoti* oʻtkazilganiga qadar ajratilmagan. Tadqiqotlardan soʻng, 1685-yili William Petty xaritasida *Killdellan* sifatida tasvirlangan.

## Antik buyumlari
# Kildallan koʻprigi, 1809-yili Qirollik kanali ustidan qurilgan.
# Kanal ostidagi tunnel, 1836-yildagi Ordnance Survey xaritasida koʻrsatilgan.
# Sonna milliy maktabi, 1422-sonli rolik. Bu 1836-yildagi Ordnance Survey xaritasida Kildallanda joylashgan edi, ammo keyinchalik u hozirgi Odhran Naofa Sonna milliy maktabi deb ataladigan Cartron shaharchasiga koʻchiriladi. Folklor 1938-yilda maktabda yozilib, Duchas veb-saytida joylashtiriladi.
# Kildallan uyi.

## Manbalar

## Havolalar
* Saint Dallán Forgaill (c.560 -c.640), alias Eochaid Éices
* The IreAtlas Townland Data Base
Stephen Eze

**Stepven Eze** (1994-yil 8-martda tugʻilgan) —
Nigeriyalik professional futbolchi, markaziy himoyachi sifatida oʻynagan.

## Faoliyati
Nigeriyada Eze professional faoliyatini Lobi Starsda boshlagan. U 2014-yil sentabr oyida Sunshine Stars jamoasiga oʻtishdan oldin ikki mavsum davomida muntazam oʻynadi. Sunshine bilan ikki mavsumdan soʻng, Eze Ifeanyi Ubahga qoʻshilgan va u yerda 2017-yil boshida jamoasi bilan Nigeriyaning Superkubogida gʻolib boʻlgan. 2017-yil 9-noyabrda Eze Kano Pillars jamoasiga qoʻshilgan.
### Lokomotiv Plovdiv
Ikki oydan soʻng, 2018-yilning 18-yanvarida Eze Bolgariyaning Birinchi Ligasi „Lokomotiv Plovdiv“ klubiga oʻtib, ikki yillik shartnoma imzolagan. 18-fevral kuni u Lokomotiv safida debyutini oʻtkazdi va Asen Georgiev oʻrniga Pirin Blagoevgradga qarshi oʻyinda maydonga tushgan. 2019-yil 16-aprelda Eze „Lokomotiv“ safida Bolgariya kubogi doirasida „Septemvri Sofiya“ga qarshi oʻyinda ilk golini kiritgan. „Lokomotiv“ jamoasi 4:0 hisobida gʻalaba qozongan.
### Tobol
2020-yil 21-yanvarda Eze Qozog‘iston Primer-ligasi klubi „Tobol“ga qoʻshilgan. Mavsum oldi oʻrtoqlik oʻyinida olgan jarohati tufayli u hech qachon jamoaning rasmiy oʻyinida maydonga tusha olmagan, chunki u Turkiyaga jarohatini operatsiya qilish uchun joʻnab ketgan. Eze 2020-yilning iyul oyida „Tobol“ bilan xayrlashgan.
### Jamshedpur FC
2020-yil 10-sentabrda Eze Hindiston Superligasi jamoasi „Jamshedpur“ga qoʻshilgan. Uning bir yillik shartnomasi yakunlanganidan soʻng, 2021-yil 1-iyulda Eze „Jamshedpur“ FC tark etgan.
### NK Solin
2022-yil 17-fevralda Eze Xorvatiyaning birinchi liga klubi NC Solinga qoʻshilgan. U „NC Dugopolye“ga qarshi oʻyinda (3:0) zaxiradan maydonga tushib debyut qilgan.
### Qirolicha parki
Xorvatiyaning NC Solin klubi bilan bir yil oʻtgach, Eze 2022-yilning avgustida Shotlandiyaning Queen's Park klubi bilan shartnoma imzolagan. 2023-yil iyun oyida Stepven Eze oʻzaro kelishuvga koʻra klubni tark etgan.
### Terma jamoadagi faoliyati
Eze Nigeraya terma jamoasiga taklif qilingan. U murabbiy Sunday Oliseh boshchiligidagi Caf CHAN 2016-yilda oʻynagan Super Eaglesning 23 kishilik Aʼ jamoasiga kiritilgan. Eze barcha guruh oʻyinlarini oʻtkazdi, biroq jamoa birinchi bosqichdayoq musobaqadan chiqib ketgan. Uning chiqishlari Nigeriyaning toʻliq jamoasiga taklif boʻlishiga olib keldi. U, shuningdek, 2016-yilgi Afrika Millatlar Chempionatida A jamoasida boʻlgan, natijada natijalar yaxshilangan, Nigeriya mezbon Marokashga magʻlub boʻlishdan oldin finalga chiqqan.

2018-yil may oyida u Rossiyada boʻlib oʻtadigan 2018-yilgi Jahon chempionati uchun dastlabki 30 kishilik roʻyxatga kiritilgan, ammo u finalning 23 ta saralanishga kira olmagan.

## Faoliyat statistikasi

### Klub
2019-yil 22-sentyabr holatiga koʻra

### Yutuqlari
;Ifeanyi Ubah
* Nigeriya Superkubogi: 2017-yil

;Lokomotiv Plovdiv
* Bolgariya kubogi: 2018–2019-yil

## Manbalar
Udomelskiy tumani

**Udomelskiy tumani** – Rossiyaning Tver viloyatida 1929-yildan 2015-yilgacha mavjud boʻlgan tuman. Viloyatning maʼmuriy-hududiy tuzilishi tarkibiga koʻra hududda tuman toifasiga mos keladigan maʼmuriy-hududiy birlik tashkil etilgan.

2015-yil 19-dekabrda tugatilgan munitsipalitet okrugi chegaralarida yangi munitsipal tuzilma – Udomelskiy shahar okrugi tashkil etildi.

Maʼmuriy markazi Udomlya shahri boʻlib, tuman ahamiyatiga ega shahar maqomi berilgan.

## Geografiyasi
Udomelskiy tumani Tver viloyatining shimoliy qismida joylashgan. Viloyat Valday togʻining shimoliy-sharqiy etagiga yaqin boʻlib, Lesnaya (yoki Udomelsko-Lesnaya) tizmasi deb ataladi. Bu tepaliklar boʻylab Volga va Neva daryolari oqib oʻtadi.

Tuman 2476,2 km² maydonni egallaydi. Shimolda Novgorod viloyati bilan, gʻarbda Bologovskiy bilan, janubda Vyshnevolotskiy bilan, sharqda Maksatixinskiy bilan, shimoli-sharqda Tver viloyatining Lesnoy tumanlari bilan chegaradosh.

Asosiy daryolari Msta va Syeja hisoblanadi.

## Tarixi
1929-yilgacha Udomel yerlari Vyshnevolotsk tumani tarkibiga kirgan. Viloyat nomi sifatida „Udomlya“ soʻzi birinchi marta 1478-yilda Buyuk Novgorod yilnomalarida qayd etilgan. Moskvada qoʻshib olingan Novgorod yerlarini roʻyxatga olish oʻtkazilgan. VIII-IX asrlarda Novgorod slovenlari kelishidan oldin bu yerlarda fin-ugr qabilalari yashagan.

## Iqtisodiyoti
Mintaqaning eng yirik korxonasi Udomlya shahri yaqinidagi Udomlya koʻli boʻyida joylashgan Kalinin atom elektr stantsiyasidir.

## Manbalar

## Havolalar
* Ofitsialniy sayt Udomelskogo rayona 
* Karta rayona 
* 
* Ekonomicheskaya spravka 
* [http://boxpis.ru/gk-g/v3_3vall_google.php ?
Geyzerlar vodiysi

**Geyzerlar vodiysi** — dunyodagi eng yirik geyzer konlaridan biridir. Geyzerlar vodiysi Kamchatkada Kronotskiy davlat biosfera qo‘riqxonasida joylashgan.

Bu Geysernaya daryosining chuqur kanyoni boʻlib, uning yon tomonlarida taxminan 6 km² maydonda koʻplab geyzerlar, issiq buloqlar, loy idishlar, termal joylar, sharsharalar va ko'llar mavjud. Ushbu cheklangan hududda gʻayritabiiy darajada yuqori bioxilma-xillik va tabiiy sharoit va mikroiqlimning yuqori kontrasti mavjud.

Geyzerlar vodiysiga kirish qiyin, uning hududida qoʻriqlanadigan hudud mavjud. Uning ekotizimi Rossiya uchun noyobdir va tashqi taʼsirlarga juda zaifdir, shuning uchun tabiiy majmua holatining doimiy ekologik monitoringi olib boriladi va rekreatsion yuk qatʼiy standartlashtirilgan.

1992-yildan beri sayyohlik kompaniyalari qoʻriqxona bilan tuzilgan shartnoma asosida bu yerda vertolyot ekskursiyalarini tashkil qiladi, ekotizim muvozanatini saqlash uchun ekskursiyalarni tashkil qilish uchun qatʼiy qoidalar va talablar tizimi mavjud. 2008-yilda ovoz berish natijalariga koʻra Geyzerlar vodiysi Rossiyaning yetti mo‘jizasi roʻyxatiga kiritilgan.

2007-yilda mintaqada kuchli yomgʻirdan keyin koʻchki sodir boʻldi va Geyzerlar vodiysi oʻrnida toʻgʻon paydo boʻldi. 2013-yilda kuchli yomgʻirlar tabiiy yodgorlikning jonlanishiga hissa qoʻshdi. Yangi koʻchki tabiiy toʻgʻonni buzdi, buloqlarni boʻshatdi. Suv pasaygach, geyzerlar yana otilib chiqa boshladi
## Manbalar

## Havolalar
Nesto group

**Nesto Group International** – **Western International Group** tomonidan tashkil etilgan xalqaro chakana savdo tarmogʻi. Nesto Hypermarket va Nesto Center kabi gipermarketlari bilan mashhur. Kompaniya BAAning Sharja shahrida joylashgan boʻlib, 1999-yilda Western International Group raisi K. P. Basher tomonidan tashkil etilgan. Nesto guruhining boshqaruvchi direktorlari Siddik Pallolathil va K. P. Jamol hisoblanadi.

Nesto Group Yaqin Sharq va Hindiston boʻylab jami 99 ta savdo nuqtalari, jumladan gipermarketlar, supermarketlar va doʻkonlarga ega. Ishchi kuchi turli millat vakillaridan iborat. Nesto Group tarkibidagi eng yirik gipermarket Dubayning Deyra shahrida joylashgan boʻlib, 350 000 kvadrat fut maydonni egallaydi.

## Boʻlimlar
### Gipermarket va supermarketlari
Nesto Group birinchi navbatda oʻzining gipermarketlari va supermarketlari, jumladan Nesto gipermarketi bilan mashhur. Ushbu boʻlinmalar oziq-ovqat, elektronika, kiyim-kechak va uy-roʻzgʻor buyumlari kabi keng turdagi mahsulotlarni taklif etadi.

### 24/7 doʻkonlar
Katta gipermarket va supermarketlardan tashqari Nesto Group xaridorlar uchun qulay boʻlgan dam olish kunlariz tun-u kun ishlaydigan doʻkonlarga ham ega.

### Nesto elektron tijorat (Nesto Online)
„Nesto Online“ bu oziq-ovqat, goʻsht mahsulotlari va turli xil maishiy texnikalarni sotishga ixtisoslashgan internet platformasi.

### Nesto xususiy brendi
„Nesto Private Label“ Nesto Group tomonidan taklif etilayotgan mahsulotlarning eksklyuziv assortimenti hisoblanib, ular oʻz brendi ostida yaratiladigan va sotiladigan 100 dan ortiq noyob mahsulotlarni oʻz ichiga oladi.

## Operatsion mamlakatlar

## Manbalar
Lizbet Martínez

**Lizbet Martines** – kubalik skripkachi va M. A. Milam K-8 markazida ingliz tili oʻqituvchisi.
## Hayoti
1994-yildagi „balsero inqirozi“ paytida 30 000 dan ortiq kubaliklar Kubadan AQShga sallarda koʻchib kelishgan. Balsero chiqishining ramzi sifatida koʻrilgan Martines birinchi marta 1994-yil 21-avgustda 12 yil davomida maʼlum boʻlgan. Bu AQSh qirgʻoq qoʻriqlash xizmati uni va uning oilasini oʻz safidan olib chiqqanida edi. Sohil xavfsizlik xizmatchilari uning skripkasini olmoqchi boʻlgan, chunki ular ishda qurol boʻlishi mumkin deb oʻylashgan. Keyin u ishni boshladi va skripkasida „Yulduzli bayroq“ qoʻshigʻini oʻynagan. Mayamiga koʻchirilgunga qadar, u Guantanamo harbiy-dengiz bazasida besh oy oʻtkazgan.

## Ish faoliyati

Martines Florida xalqaro universitetida oʻqib, musiqa taʼlimi boʻyicha bakalavr darajasini olgan. Florida Xalqaro Universitetini bitirganida u universitetning ochilish marosimini boshlash uchun bitiruvchilari oldida madhiyani ijro etgan. Martines keyinchalik Amerika Qoʻshma Shtatlari prezidentlari Bill Clinton va George Bush oldida oʻz skripkasida oʻynagan. Martines, shuningdek, Gloria Estefan va Jon Secada bilan birga chiqish qilgan.

Keyin u M. A. Milam K-8 markazida dars berishdan oldin Emerson Elementary maktabida oʻqituvchi boʻldi. Byudjetni qisqartirish Milamning musiqiy dasturini olib tashlamaguncha, u musiqadan dars berganligi tufayli uni ingliz tilidan dars berishga yoʻl ochib bergan. Martinesning ikki farzandi bor. Martines „Kubadan kelgan ovozlar“ filmida ham oʻynagan. Martines Kubadan hijrat qilganidan 20 yil oʻtgach, vaziyat haqida keyingi maqola chop etilgan.

## Manbalar
Baltiysk

**Baltiy tumani** () – Baltiy tumani 1947-yil 25-iyulda tashkil topgan.

Baltiy tumani Moskva tumani tarkibiga kiruvchi shaharning sobiq maʼmuriy okrugidir. Viloyat hududi uchun Baltiyskiy tumani (Kaliningrad viloyati) ga qaragan. Baltiy tumani – Kaliningrad shahridagi maʼmuriy tuman, 2009-yilda tugatilgan. Kaliningrad shahar deputatlari tuman Kengashining 2009-yil 29-iyundagi 141-sonli qaroriga muvofiq qayta tashkil etish amalga oshirildi: *Boltiqboʻyi* va Moskva tumanlari yagona Moskva tumaniga birlashtirildi. Baltiy tumani birinchi marta 1947-yilda tilga olingan.Maydoni 34&nbsp;km². Aholisi (2010) 66357 kishi.
Hudud kodlari 4012.Tumanning maydoni 34&nbsp;km², taxminiy aholisi 2010-yil      1-yanvar holatiga koʻra 66 357 kishi.  Tuman tarkibiga shahardagi eng yirik aholi punktlaridan va qishloqlar kirgan. 6 mingdan ortiq aholiga ega Kaliningrad koʻrfazi boʻylab 2&nbsp;km² maydonni egallagan qirgʻoq. Bu yerda 7 ta sanoat korxonasi ishlab turibdi. **Manzili**: Boltiqboʻyi mintaqasi *Kaliningradning* janubi-gʻarbiy qismida joylashgan. Shimoliy qismida *Pregolya* daryosi boʻylab shaharning Oktyabr va Leningrad tumanlari bilan chegaradosh, sharqda va janubi-sharqda – Moskva bilan janubdan va janubi-gʻarbdan – *Guryevskiy* tumanining *munitsipal* shakllanishi bilan chegaradosh. 2010-yil 1-yanvar holatiga Rossiya Federatsiyasining shaharlar, shahar tipidagi aholi punktlari va viloyatlari bo'yicha aholisi 2010-yil 19-noyabrda olingan.

## Manbalar
Ladushkin shahar okrugi

**Ladushkin shahar okrugi** – Rossiyaning Kaliningrad viloyatidagi **Ladushkin** shahrining maʼmuriy-hududiy birligi.

Maʼmuriy markazi – Ladushkin shahri.

## Geografiyasi
Ladushkin shahar okrugi Kaliningrad viloyatining janubi-gʻarbiy qismida joylashgan. Tumanning maydoni 28,2 km². Tuman shimolda Guryevsk tumani bilan, sharqda va janubda Bagrationovsk tumani bilan chegaradosh, gʻarbda Kaliningrad (Vistula) koʻrfazining suvlari yuvib turadi.

## Tarixi
Zamonaviy Ladushkin shahar okrugi qadimgi Prussiyaning Varmiya deb nomlangan tarixiy hududining bir qismida joylashgan.

RSFSR Oliy Kengashi Prezidiumining 1946-yil 7-sentyabrdagi „Kaliningrad viloyatining maʼmuriy-hududiy tuzilishi toʻgʻrisida“gi farmoni bilan **Ladushkin tuman** (sobiq **Hayligenbaylsk**) markazi Ladushkin (sobiq **Lyudvigsort**) shahrida tashkil etilgan

Kaliningrad viloyat ijroiya qoʻmitasining 1947-yil 6-iyundagi 13-sonli qarori bilan ishchilar deputatlari Ladushkinsk tuman kengashi ijroiya qoʻmitasi tuzildi. 1946-yil 7-apreldan beri maʼmuriy vazifalarni bajargan Ladushkinsk tumani fuqarolik ishlari boshqarmasi tugatildi.

Tuman ijroiya qoʻmitasining 1947-yil 24-oktyabrdagi qarori bilan Ladushkinsk shahar ijroiya qoʻmitasi tuzilgan.

1959-yil 27-aprelda tugatilgan Kaliningrad viloyati hududining bir qismi Ladushkinsk tumani tarkibiga qoʻshilgan.

Viloyat ijroiya qoʻmitasining 1962-yil 12-dekabrdagi 591-sonli „Qishloq hududlarini birlashtirish va Kaliningrad viloyatiga boʻysunuvchi tumanlarni tasniflash toʻgʻrisida“ gi qarori bilan Ladushkinsk tumani bu tarkibga qoʻshilgan.

RSFSR Oliy Kengashi Prezidiumining 1963-yil 1-fevraldagi „Kaliningrad viloyati tumanlarini birlashtirish toʻgʻrisida“gi farmoni asosida Ladushkin shahri Bagrationovsk tumani tarkibiga kirdi. Ladushkinsk shahar xalq deputatlari kengashi va uning ijroiya qoʻmitasi ijro etuvchi va maʼmuriy organga aylandi.

1997-yil 9-oktyabrda Bagrationovsk tumanidan „Ladushkin shahri“ munitsipal tuzilmasi ajratilgan.

2004-yil 15-mayda Rossiya Federatsiyasidagi maʼmuriy islohot davrida „Ladushkin shahri“ munitsipal tuzilmasi **Ladushkinsk shahar okrugiga** aylantirilgan.

## Iqtisodiyoti
2012-yilda shahar tumanlarida 214 ta xoʻjalik yurituvchi subyektlar roʻyxatga olingan.

Shaharda quyidagi korxonalar bor:

* **"Ladushkinsk" YoAJ** – baliq va goʻsht yemlarini saqlash va muzlatish boʻyicha xizmatlar, umumiy maydoni 5 000 ming kv.m dan ortiq boʻlgan 5 ta muzlatgich. Quvvat – 10 000 tonnadan ortiq;
* **"Beregovoye" YoAJ** – moʻynali hayvonlarni yetishtirish: norka, tulki, arktik tulki;
* **"Agroprodukt" MChJ** – pomidor sousi ishlab chiqarish.

Tuman hududida norka yetishtirish, shuningdek, moʻynani birlamchi qayta ishlash va moʻynali mahsulotlarni tikish bilan shugʻullanuvchi yirik moʻynali xoʻjaliklardan biri faoliyat koʻrsatmoqda.

2012-yilda chakana tovar aylanmasining umumiy hajmi 86114 ming rublni tashkil etgan.

## Manbalar
Sipandi Samarqandiy

**Mulla Abdulkarim Sipandi Samarqandiy** – samarqandlik tojik shoiri.
## Tarjimai holi
Abdukarim Sipandi Samarqandiy Mullo Abdukarim Sipandi 1829-yilda Samarqand shahrining Maxdum Xorazmiy dovonida mixchi oilasida tugʻilgan. Otasi mahalla guzari oqsoqoli boʻlgan. Yoshlik yillaridan diniy oilaviy muhitda katta boʻlgan.
Sipandi boshlangʻich taʼlimni ona shahrida boshlagan, soʻngra Buxoro madrasasida davom ettirgan, Buxoroda bir qancha adiblar, jumladan, Mirsiddiq Hashmat, Osim Buxoroi, Zaki Buxoroiy, Kori Rahmatullohi Vozeh va boshqalar bilan uchrashgan.
Madrasani tugatgach, Samarqandga qaytib, bir necha yil Mirzo Ulugʻbek madrasasida dars berdi.
U Eron, Iroq va Arabistonning bir qancha shahar va qishloqlarini kezib, bir muddat oʻsha yerda istiqomat qilgan. Arab tilini toʻliq oʻrganib, bir qancha ustozlardan ijozalar olib, 76 yoshida Makka va Madinani ziyorat qilishga boradi. U yerda Shayx Mansurning ilm halqalarida qatnashgan va boshqa bir qancha islom olamining katta ulamolari bilan tanishgan.
Keyinchalik Samarqandga kelib, Xoja Zuldmurod masjidida imom bilan birga ishlagan. Sipandi 1919-yilda vafot etgan.
Samarqandlik Sipandi „Tojik ovozi“ gazetasi va bugungi kunda Markaziy Osiyo tojiklari oʻzaro foydalanayotgan kirillcha xurofotlardan iborat yangi tojik adabiyoti asoschilaridan biri.
Bu asarga 1918-yil oktabr oyida Samarqand shahrida tojiklarning 37 nafar farzandi imzo chekkan, 1933-1937-yillarda ularning koʻpchiligi Stalin qatagʻoniga tushib, sobiq Ittifoq hududida halok boʻlgan.
## Ijodi
U, asosan, g'azal, muxammas, kitob, ruboiy, devon, asosan, oʻz ona fors tilida yozgan . Ayrim asarlarini oʻzbek tilida ham yozgan . Uning mashhur asarlaridan biri “Hajvi kali Ibrohim” („Taqir Ibrohimning sarguzashtlari“) hisoblanadi.

## Manbalar
Cevat Şakir Kabaağaçlı

**Cevat Şakir Kabaağaçlı** (tugʻilgan paytidagi ismi: **Musa Cevat Şakir**; 1890-yil 17-aprel &#x2013; 1973-yil 13-oktyabr; taxallusi „Galikarnas baliqchisi“, ) – turkiyalik yozuvchi, etnograf.

## Yoshligi
Şakir 1890-yilda Kabaağaclı oilasida tugʻilgan. Istanbuldagi Büyükadada oʻsgan. Sanʼatkorlar Fahrelnissa Zeid va Aliye Bergerning akasi.

Otasi Mehmed Şakir Pasha harbiy ofitser boʻlib, oʻgʻlini Oxford universitetida oʻqishga tayyorlagan. Cevat oʻqishni tashlab, Turkiyaga safari chogʻida Anise ismli italiyalik ayolga uylangan. 1914-yilda otasini fermadagi janjaldan keyin otib tashlagan. 14 yillik qamoq jazosiga hukm qilingan, biroq umumiy amnistiyadan keyin ozod qilingan. 1925-yili siyosiy jinoyat ortidan uch yilga Bodrumga surgun qilingan.

## Faoliyati
Istanbuldagi jazo muddatini tugatgandan soʻng, u Bodrumga qaytdi (bu shaharda ilgari 25 yil yashagan). Keyin Galikarnas taxallusini oldi (nom Bodrumning antik davrdagi nomi edi).

Uning Bodrum haqidagi sheʼrlaridan biri shahardagi bir lavhada koʻrsatilgan: *Tepalikka yetganingizda, Bodrumni koʻrasiz.* *Kelganingizdek ketaman deb oʻylamang.* *Sizdan oldingilar ham xuddi shunday fikrda edilar, joʻnab ketayotib, ruhlarini Bodrumda qoldirdilar*.

1950-yilda Cevat Şakir Kabaağaç badiiy taxallusi ostida filmda kichik rol oʻynagan.

Olim va koʻpqirrali inson boʻlgan Şakir XX asrda Turkiyadagi intellektual gʻoyalar evolyutsiyasiga katta taʼsir koʻrsatdi. U ekolog boʻlgan va Bodrumda ekgan koʻplab daraxtlari hali ham mavjud.

## Xotira
2015-yil 17-aprelda Google Kabaağaçlıning tugʻilgan kunini Google Doodleda nishonlagan.

## Ishlari

### Qisqa hikoyalari

* Ege Kıyılarından (1939)
* Merhaba Akdeniz (1947)
* Egeʼnin Dibi (1952)
* Yaşasın Deniz (1954)
* Gülen Ada (1957)
* Egeʼden (1972)
* Gençlik Denizlerinde (1973)
* Parmak Damgası (1986)
* Dalgıçlar (1991)
* Gündüzünü Kaybeden Kuş

### Romanlari

* Aganta Burina Burinata (1945)
* Ötelerin Çocuğu (1956)
* Uluç Reis (1962)
* Turgut Reis (1966)
* Deniz Gurbetçileri (1969)

### Esselari

* Anadolu Efsaneleri (1954)
* Anadolu Tanrıları (1955)
* Mavi Sürgün (self-biography, 1961)
* Anadolu’nun Sesi (analysis, 1971)
* Hey Koca Yurt (1972)
* Merhaba Anadolu (1980)
* Düşün Yazıları (1981)
* Altıncı Kıta Akdeniz (1982)
* Sonsuzluk Sessiz Büyür (1983)
* Çiçeklerin Düğünü (1991)
* Arşipel (1993)

## Yana qarang

* Blue Cruise
* Azra Erhat
* Sabahattin Eyüboğlu
* Fahrelnissa Zeid
* Aliye Berger
* Füreya Koral

## Manbalar
Kerem Alışık

**İsmail Kerem Alışık** (1960-yil 5-iyunda tugʻilgan) – turk aktyori va teleboshlovchisi. Turk kinosining mashhur aktyorlari Sadri Alışık va Çolpan İlhanlarning yagona oʻgʻli hisoblanadi. Kerem Alışık 1988-1993-yillarda aktrisa Sibel Turnagöl bilan turmush qurgan. Koʻplagan turk seriallari va filmlarida suratga tushgan. U *[[Savaş Ay]]* va *[[Qorinli raqqosa]]* (Dansöz) filmlarida rejissyorlik va prodyuserlik qilgan va shu bilan mashhurlikga erishgan. Keyin *Ben Onu Çok Sevdim* serialida suratga tushgan.

## Filmografiyasi

## Havolalar
* 
* 

## Manbalar
Andrey Bogatov

**Andrey Mixaylovich Bogatov** (1964-yil 14-iyun) rossiyalik harbiy rahbar, Rossiya Federatsiyasi Qahramoni (2016).

## Tarjimai holi
Vladimir Alimov 1964-yil 14-iyunda Eski Oskolda tugʻilgan. Harbiy faoliyatidan oldin Oskol elektrometallurgiya zavodida elektromontyor boʻlib ishlagan.

U havo-desant qoʻshinlarida xizmat qilgan va Afgʻoniston Respublikasi hududidagi jangovar harakatlarda qatnashgan. Yugoslaviyadagi urushda esa koʻngilli sifatida qatnashgan. Yaqin vaqtgacha „Vagner“ CHVKning 4-razvedka va hujum kompaniyasining qoʻmondoni edi. 2016-yilning bahorida Palmira yaqinida ogʻir yaralangan va jang paytida chap qoʻlidan ayrilgan. Shunga qaramay boʻlinmani boshqarishda davom etgan. Shundan soʻng, Xoms viloyatidagi Hayyan gazni qayta ishlash zavodida qoʻriqlash kompaniyasi qoʻmondoni lavozimiga oʻtkazildi.

2021-yil iyun oyida VIII chaqiriq Rossiya Federatsiyasi Federal Majlisining Davlat Dumasi deputatlari saylovida ishtirok etish uchun "Rodina" partiyasining federal roʻyxatining eng yaxshi uchta yetakchisi qatoriga kiritildi.

## Manbalar
Komil Ibrogimov

**Komil Ibrogimov** (1956-yil, 3-yanvar; Navoiy viloyati) — Oʻzbekiston qahramoni, Doʻstlik ordeni sohibi.

## Tarjimai holi
Komil Ibrogimov 1956-yil 3-yanvar kuni Navoiy viloyatida tavallud topgan. 1974-yilda Karmana tumanida joylashgan Abu Ali ibn Sino nomidagi 30-umumta`lim maktabini bitirgan. 1974—1975-yillarda Navoiy shahridagi xunar-texnika bilim yurtida oʻqigan.
„Navoiyazot“ ishlab chiqarish birlashmasida oʻz faoliyatini boshlagan. 2014-yilda „Oʻzbekenergo“ davlat aksiyadorlik kompaniyasi tomonidan „Oʻzbekiston energetikasi faxriysi“ unvoni bilan taqdirlangan. 1976—1979-yillarda harbiy xizmatni oʻtagan. 2009—2014-yillar oraligʻida Oʻzbekiston Liberal demokratik partiyasidan xalq deputatlari Navoiy viloyati kengashiga deputat sifatida saylangan. Navoiy shahridagi „Bunyodkor“ MFY aholisini qiynab kelayotgan suv muammosini bartaraf etish maqsadida Charxpalak yasattirgan. 

## Mukofotlari
*Doʻstlik ordeni (1995-yil)
*Oʻzbekiston qahramoni (2008-yil)

## Manbalar

## Adabiyotlar
Janubiy Koreya erkaklar milliy basketbol jamoasi

**Janubiy Koreya erkaklar milliy basketbol jamoasi** (koreyscha: 대한농구협회; oʻqilishi: *Daehan Nonggu Hyeobhoe*) — Janubiy Koreyani xalqaro basketbol musobaqalarida himoya qiladi. Ularni Koreya Basketbol Assotsiatsiyasi boshqaradi.

Qo‘lga kiritilgan umumiy medallar soniga ko‘ra, Janubiy Koreya FIBA Osiyo (FIBA Osiyo /fiːbə/ Fee-bə; Fransuzcha: Xalqaro Osiyo basketbol federatsiyasi) basketbol jamoalaridagi eng ilgʻor jamoa hisoblanadi. Jamoa FIBA Osiyo  chempionatida jamoa umumiy hisobda 25 ta medalni qoʻlga kiritgan. Bundan tashqari,  Janubiy Koreya   FIBA birinchi marta 1960-yilda o‘tkazilganidan beri har bir tadbirga yo‘llanma olgan yagona davlatdir.

## 2019-yilgi FIBA Jahon chempionati va generatsiya o‘zgarishi (2019-yildan hozirgi kungacha)
Kim Sang-shik qo‘l ostida Janubiy Koreya terma jamoasi 2019-yilgi FIBA basketbol bo‘yicha jahon chempionatida o‘z o‘rnini qo‘lga kiritgan. Kim, shuningdek, yosh o‘yinchilarni muntazam ravishda jamoaga kiritishni boshlagan. Biroq, Kim tajribaliroq jamoani tanlashga qaror qilgan. Futbolchilarning yarmi 30 va undan katta yoshda, faqat Heo Hoon 24 yoshda eng yosh futbolchi sifatida tanlangan. Janubiy Koreya turnir davomida asosiy oʻyinchilarning jarohatlanishiga duch kelgan. Biroq Jahon chempionatida mutlaq gʻalaba qozongan. Ular turnirning so‘nggi o‘yinida Ivory Coast ustidan 80-71 hisobida g‘alaba qozonib, 25 yil ichida jahon chempionatidagi ilk g‘alabasini qayd etishgan. 

## Manbalar
RS-24 Yars

**RS-24 Yars** (, NATO hisobot nomi: **SS-29** yoki **SS-27 Mod 2**) – bu Rossiyaning MIRV bilan jihozlangan, termoyadroviy qurolli qitʼalararo ballistik raketasi boʻlib 2007-yil 29-mayda maxfiy harbiy ilmiy-tadqiqot loyihasida soʻngi marta sinovdan oʻtkazilgan.

RS-24 Yars Topol-M bilan bir xil raketadir, bundan tashqari bir nechta mustaqil nishonga olinadigan jangovar kallaklarni (MIRV) tashish uchun oʻzgartirilgan. Har bir raketa 4 tagacha jangovar kallakni olib yurishga qodir, deb hisoblanmoqda, ammo maksimal sigʻim qancha ekanligi haqida maʼlumot mavjud emas.

RS-24 hozirgi RT-2PM2 Topol-M dan ogʻirroq raketa boʻlib, baʼzi maʼlumotlarga koʻra, 10 tagacha mustaqil nishonga olinadigan jangovar kallaklarni olib yurishi mumkin. 2007-yilgi sinovlar Qoʻshma Shtatlar Yevropada joylashtirmoqchi boʻlgan raketa qalqoniga javob sifatida eʼlon qilingan.

## Sinovlar
Rossiya hukumati tomonidan taʼkidlanganidek, hozirgi va potentsial raketaga qarshi tizimlarni magʻlub etish uchun moʻljallangan, ICBM birinchi marta 2007-yil 29-may kuni GMT bilan soat 11:20 da Rossiyaning shimoli-gʻarbiy qismidagi Plesetsk kosmodromida mobil ishga tushirish moslamasidan uchirilgan va uning sinov jangovar kallaklari taxminan  uzoqlikdagi nishonga tushgan.

Plesetskdan Kura sinov poligoniga ikkinchi parvoz 2007-yil 25-dekabrda GMT bilan soat 13:10 da amalga oshirilgan. Sinov muvaffaqiyatli yakunlangan.

## Joylashtirish
2008-yil iyun oyida Moskva issiqlik texnologiya instituti bosh konstruktori Yuriy Solomonov RS-24 Topol-M raketasining takomillashtirilgan MIRV ishlanmasi ekanligini eʼlon qilgan.

2009-yil 10-oktabrda ITAR-TASS xabarida yangi SRF qoʻmondoni general Andrey Shvayenko 2009-yil dekabrida mavjud RT-2PM2 Topol-M (RS-12M2) raketa majmuasini qoʻllab-quvvatlaydigan RS-24 ning joylashtirilishini tasdiqlagan.

## Bahslar
AQSh Milliy havo va kosmik razvedka markazi NASIC har doim Yars shunchaki Topol M boʻlib, START shartnomasini buzgan deb hisoblardi, bu Mod 2 belgisida ham, SS-27 Mod 1 va Mod 2 ni koʻrsatuvchi rasmlarda ham aks ettirilgan.

## Yana qarang

* Strategik raketa qo'shinlari
* RS-26 Rubej
* RS-28 Sarmat
* R-36 (raketa)
* UR-100N
* RT-2PM Topol
* RT-2PM2 Topol-M
* LGM-30 Minuteman
* Agni-VI
* DF-5
* DF-41
* Xvason-18

## Manbalar
Elita sinfi

**Elita sinfi** – Syogo Kinugasa tomonidan yozilgan va Shunsaku Tomose tomonidan animatsiyalashtirilgan yapon mangasi
## Syujeti
Kodo Ikusei oʻrta maktabi ajoyib natijalarga ega boʻlgan nufuzli taʼlim muassasasi boʻlib, u yerda hamma talabalar universitetlarga boradi yoki ish topadi. Talabalar sochini xohlagancha turmaklashi va shaxsiy buyumlarini olib kelishlari mumkin. Kodo Ikusei – bu osmonga oʻxshash maktab, ammo haqiqat shundaki, bu yondashuv faqat eng zoʻr talabalarga tegishli. Bosh qahramon Kiyotaka Ayanokoji „D“ sinfida oʻqiydi, maktab rahbariyati oʻz oʻrniga ega boʻlmagan oʻquvchilarni „birlashtiradi“. Kiyotaka bir sababga koʻra kirish imtihonida eʼtiborsiz boʻlib, u yerga yetib keldi. Ikki sinfdoshi Suzune Horikita va Kikyo Kushida bilan uchrashgach, uning pozitsiyasi oʻzgara boshlaydi.
## Manba
Hindistonda terrorizm

Ichki ishlar vazirligi maʼlumotlariga koʻra, boshqa davlatlar bilan solishtirganda, Hindiston koʻproq terroristik guruh hujumlariga uchraydi va ularga asosan islomiy, hindu, sikx, separatistik, narkoterrorizmlarkiradi. Hindiston terrorizmdan eng koʻp zarar koʻrgan davlatlardan biridir. Faqat 1996-yildan 2006-yilgacha bo'lgan vaqt oralig'ida terrorizmdan 53 mingdan ortiq odam vafot etgan va taxminan 550 ming odam jarohatlangan.

## Hindistondagi terrorchilik guruhlari
SATP (Janubiy Osiyo Terrorizm darvozasi) Hindistonda soʻnggi 20 yil ichida faoliyat yuritayotgan 180ta terrorchi guruhlar roʻyxatini tuzgan boʻlib, ularning koʻpchiligi Janubiy Osiyoning qoʻshni Bangladesh, Nepal va Pokiston davlatlarida faoliyat yurituvchi transmilliy terrorchilik tarmoqlari roʻyxatiga kiritilgan. Ulardan 38tasi UA§ qonunining 1967-yildagi Hindiston tomonidan taqiqlangan terroristik tashkilotlarning joriy roʻyxatiga kiritilgan. 2012-yildan beri ularning koʻpchiligi AQSh va Yevropa Ittifoqi tomonidan ham taqiqlangan.

Hozirda Hindistonda bir qancha yirik terrorchilik oʻchoqlari mavjud. Jammu va Kashmir, Sharqiy Markaziy va Janubiy Markaziy Hindiston (Naxalitlar) uzoq muddat terrorchilik avj olgan hududlar boʻlgan. 2008-yil avgust oyida Milliy xavfsizlik boʻyicha maslahatchi M.Narayan mamlakatda 800ga yaqin terroristik guruhlari faoliyat yuritayotganini taʼkidlagan. 2013-yilda mamlakatning 608 tumanidan 205 tasi terrorchilik faoliyatidan jabr koʻrgan. AQSH Davlat departamenti maʼlumotlariga koʻra, 2012-yilda Hindistondagi teraktlar natijasida 231 nafar tinch aholi halok boʻlgan, dunyo boʻylab esa 11098 nafar insonlar terroristik hujumlar qurboni boʻlgan .

Ommaviy axborot vositalarida Hindistondagi terrorizm Pokiston tomonidan homiylik qilingani haqida daʼvo qilingan. Pokiston esa har doim Hindistonning ayblovlarini inkor etib kelgan va oʻz navbatida Hindistonga, Pokistonga qarshi terrorizmni moliyalashtirganlikda ayblov qoʻygan.

Hindiston shimoli-sharqida hali ham kichik etnik guruhlar orasida, qurolli kurashlar juda mashhur. 2012-yilda Hindiston shimoli-sharqida 1025ta terakt sodir boʻlgan, natijada 97 nafar tinch aholi va 14 nafar xavfsizlik kuchlari hodimlari halok boʻlgan.

2016-yil iyul oyida Hindiston hukumati, 2005-yildan buyon Hindistonda 707 kishining hayotiga zomin boʻlgan va 3200 dan ortiq kishi jarohat olgan bir qator teraktlar toʻgʻrisidagi maʼlumotlarni eʼlon qilgan.

2018-yil sentabr oyi oʻrtalarida Hindiston politsiyasi Ganesh Chaturthi bayramida, Kanpur shahrida terrorchilik harkatini sodir etmoqchi boʻlgan Xizbul Mudjaxidin guruhini qoʻlga olinganini eʼlon qildi.

## Yana qarang

* Hindistonda separatizm

## Manbalar
Nur Jahon maqbarasi

**Nur Jahon maqbarasi** (urdu. مقبرہ نورجہاں) – 17-asrda Lahor shahrida Boburiy malikasi Nur Jahon uchun maqbara hisoblanadi. Maqbara marmarlari bir qismi 18-asrda Amritsardagi Oltin ibodatxona qurilishida foydalanish maqsadida Sikxlar tomonidan talon-taroj qilingan. Ushbu maqbara Jahongir maqbarasi, Osifxon maqbarasi va Akbari Saroy bilan birga Shohdara bogʻidagi Boburiy yodgorliklari ansamblining tashkil qiladi.

## Joylashuv
Maqbara Lahor tarafidan qaraganda Ravi daryosining narigi tomonida, Shohdara bogʻida joylashgan. Maqbara ushbu bogʻdagi yodgorliklar ansambliga kiradi, bular: Jahongir maqbarasi, Akbari Saroy va Osifxon maqbarasi.

## Umumiy maʼlumotlar
Nur Jahon aslida unga saroyga kelgach berilgan taxallus. Asl ismi Mehr-un-Nissa. Forsdan koʻchib kelgan Mirzo Gʻiyos bek va Asmat Begimning toʻrtinchi farzandi boʻlgan. Uning otasi Boburiy imperatori Akbarga xizmat qilgan, hukmdor unga Itmat-ud-daula („Davlat ustuni“) unvonini bergan. Nur Jahon eng qudratli Boburiy imperator xonimi hisoblanadi.

## Arxitektura
### Tashqi koʻrinishi
Asosan oq marmardan qurilgan otasining maqbarasidan farqli oʻlaroq, Nur Jahon maqbarasi asosan qizil qumtoshdan qurilgan. Tashqi tarafi marmar bilan qoplangan va qimmatbaho toshlardan gulli mozaikalar bilan ishlangan 7 ta gumbaz mavjud.
### Ichki koʻrinishi
Maqbaraning markaziy gumbazli xonasida ikkita kenotaf mavjud boʻlib, ulardan biri Nur Jahon, ikkinchisi uning qizi Ladli Begimga tegishli.

### Bogʻ
Maqbara Chorbogʻning markazida joylashgan. Asl bogʻ saqlanib qolmagan.

## Galereya

File:-Pakistan- Tomb of Queen Noor Jahan,Shahdara, Near Lahore-By @ibneazhar Sep 2016 (121).jpg
File:-Pakistan- Tomb of Queen Noor Jahan,Shahdara, Near Lahore-By @ibneazhar Sep 2016 (96).jpg
File:-Pakistan- Tomb of Queen Noor Jahan,Shahdara, Near Lahore-By @ibneazhar Sep 2016 (95).jpg
File:Tomb of Nur Jahan.jpg


## Manbalar